यद्यपि यह बात सत्य है ''दिल्ली'' देश की राजधानी होने के कारण उसका अलग महत्व है। वैसे ही ''मुम्बई'' जो देश की आर्थिक राजधानी कही जाती है का महत्व है। अधिक से अधिक दिल्ली का महत्व मुम्बई से कुछ ज्यादा ही कहा जा सकता है। लेकिन देश की मीडिया ने जिस तरह से दिल्ली विधानसभा के चुनाव को ''हाईलाईट'' कर ''जगह'' (स्पेस) दिया है। वह निश्चित रूप से आश्चर्यचकित करने वाली है। यह मीडिया की साख पर एक प्रश्न वाचक चिन्ह भी लगाती है। मीडिया का जो प्रथम व प्राथमिक दायित्व है वह जनता की विभिन्न ज्वलन्त होती समस्याओं को जनता और सम्बंधित पक्षो के सामने लाना है। उन पर एक स्वस्थ बहस करवाकर सबंधित पक्षो का ध्यान आकर्षित कर उन समस्याओ को सुलझाने में अपना महत्वपूर्ण योगदान देना है। लेकिन जिस तरह से जब से दिल्ली विधानसभा के चुनाव की घोषणा हुई है, तब से लेकर अभी तक व मतदान के होने के दिन तक होने वाली लगातार बहस का क्या औचित्य है ? क्या यह जनता के मूल्यवान समय की बरबादी नहीं है ? क्योकि जनता को तो जो परोसा जाता है उसे देखने के लिये वह मजबूर है। क्या दिल्ली विधानसभा के चुनाव देश की सेहद व स्वास्थय् के लिए इतने महत्वपुर्ण है कि उन्हे 24 घंटे 24 दिन लगातार परोसा जाये ? इसके कुछ समय पूर्व हाल ही मे हुए चार विधानसभाआंे के चुनाव को भी मीडिया ने इतनी ''जगह'' व महत्व नहीं दिया। क्या देश के प्रधानमंत्री का (भारतीय जनता पार्टी के नेता के रूप मे नही) दिल्ली जैसे छोटे से राज्य के चुनाव में चार-पॉच चुनावी सभाओ मे भाषण देने की योजना बनाना उनके देश मे बढ़ते हुये स्टेटस को देखते हुये क्या उचित है ? यद्यपि राजनैतिक रूप से प्रधानमंत्री को पूर्ण रूप से यह अधिकार है कि वह अपनी पार्टी को मजबूत करने के लिए अपनी पार्टी के नेता के रूप मे जितनी चाहे भागीदारी करे।